open-index/open-wikipedia-markdown huggingface dataset:
யூரோப்பியம்(III) சல்பேட்டு

**யூரோப்பியம்(III) சல்பேட்டு** (*Europium(III) sulfate*) என்பது Eu2(SO4)3·nH2O (n = 0, 1, 4, அல்லது 8) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். யூரோப்பியம், கந்தகம், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன.  வெளிர் இளஞ்சிவப்பு நிறப் படிகத் திண்மமாகக் காணப்படுகிறது. 670 °செல்சியசு வெப்பநிலை வரை காற்றில் நிலைத்தன்மை கொண்டுள்ளது. இதன் எண்நீரேற்று வடிவம் 375 °செல்சியசு வெப்பநிலையில் நீரற்ற வடிவமாக மாறுகிறது.

## தயாரிப்பு
யூரோப்பியம்(III) ஆக்சைடை கந்தக அமிலத்துடன் சேர்த்து வினைபுரியச் செய்வதன் மூலம் யூரோப்பியம்(III) சல்பேட்டைத் தயாரிக்கலாம்::
:Eu2O3 + 3 H2SO4 → Eu2(SO4)3 + 3 H2O

யூரோப்பியம்(III) நைட்ரேட்டு கரைசலுடன் கந்தக அமிலத்தைச் சேர்க்கும்போதும்  ​​இதை வீழ்படிவாகவும் பெறலாம்.

:2 Eu(NO3)3 + 3 H2SO4 → Eu2(SO4)3 + 6 HNO3

## இயற்பியல் பண்புகள்
யூரோப்பியம்(III) சல்பேட்டை 480-500 °செல்சியசு வெப்பநிலையில் ஐதரசன் வாயுவைப் பயன்படுத்தி யூரோப்பியம்(II) சல்பேட்டாக ஒடுக்கலாம். 600-1000 °செல்சியசு வெப்பநிலைகளுக்கு இடையில் ஓர் ஆக்சிசல்பைடு (Eu₂O₂S) உருவாகிறது.

## மேற்கோள்கள்

பகுப்பு:சல்பேட்டுகள்
பகுப்பு:யூரோப்பியம் சேர்மங்கள்
வளர்மதி ஜெபராஜ்

**வளர்மதி ஜெபராஜ்** (*Valarmathi Jebaraj*) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர்,  அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுரை மேற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். ஜெ. ஜெயலலிதா தலைமையிலான அமைச்சரவையில், சிறிது காலம் பிற்படுத்தப்பட்டோர் நலத்துறை அமைச்சராக பணியாற்றியுள்ளார். மதுரையை பூர்வீகமாக கொண்ட இவர் கிருத்துவ நாடார் சமூகத்தை சேர்ந்தவர்.

## மேற்கோள்கள்

பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:மதுரை அரசியல்வாதிகள்
சினிமோல் பௌலோசு

**சினிமோல் பௌலோசு** (*Sinimole Paulose*) என்பவர் கேரள மாநிலத்தைச் சேர்ந்த நடுத்தரத் தூர ஓட்டப்பந்தய வீராங்கனையாவார். சினி ஏ மார்கோசு என்ற பெயராலும் அறியப்படுகிறார். எர்ணாகுளம் மாவட்டத்தில் உள்ள பம்பாகுடாவில் பிறந்தார். 800 மீட்டர் மற்றும் 1500 மீட்டர் ஓட்டப் பந்தயங்களில் ஓடுகிறார். தனது தடகள வாழ்க்கையில் இதுவரை 39 பன்னாட்டுப் பதக்கங்களை வென்றுள்ளார். 2006, 2010, 2014 - ஆம் ஆண்டுகளில் நடைபெற்ற மூன்று ஆசிய விளையாட்டுப் போட்டிகளில் பங்கேற்றுள்ளார்.

2009-ஆம் ஆண்டில் தடகளத் துறையில் ஆற்றிய சிறப்பான பங்களிப்பிற்காக இவருக்கு மதிப்புமிக்க அருச்சுனா விருது வழங்கப்பட்டது.

800 மீட்டர், 1500 மீட்டர் ஓட்டப் பந்தயங்களில் ஐந்து ஆசிய வாகையாளர் பட்டங்களும் (உள்ளரங்க மற்றும் வெளிப்புறப் போட்டிகள்) 1500 மீட்டர் ஓட்டப் பந்தயத்தில் ஓர் ஆசிய விளையாட்டுப் போட்டிகளின் வெண்கலப் பதக்கமும் இவரது முக்கியச் சாதனைகளாகும்.

2010-ஆம் ஆண்டில் நடைபெற்ற பொதுநலவாய விளையாட்டுப் போட்டிகளில் 800 மீட்டர் ஓட்டத்தில் 9-ஆவது இடத்தைப் பிடித்தார்.

800 மீட்டர், 1500 மீட்டர் ஓட்டப் பந்தயங்களில் தற்போதைய ஆசிய உள்ளரங்கத் தடகள வாகையாளராகச் சாதனை படைத்துள்ளார்.

## முக்கியப் பதக்கங்கள்
எண், போட்டி, 1500மீ, 800மீ
1 ஆசிய உள்ளரங்கப் போட்டிகள், தாய்லாந்து, 2005 வெண்கலம்
2 ஆசிய உள்ளரங்க வாகையாளர், தாய்லாந்து, 2006 தங்கம் (புதிய ஆசிய சாதனை) வெள்ளி
3 ஆசிய விளையாட்டுப் போட்டிகள், தோகா, 2006 வெண்கலம்
4 ஆசிய கிராண்ட் பிரிக்சு -I, பாங்காக்கு, 2007 தங்கம்
5 ஆசிய கிராண்ட் பிரிக்சு -II, குவகாத்தி, 2007 தங்கம்
6 ஆசிய கிராண்ட் பிரிக்சு -III, புனே, 2007 தங்கம்

## மேற்கோள்கள்

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:அருச்சுனா விருது பெற்றவர்கள்
பகுப்பு:எர்ணாகுளம் மாவட்ட மக்கள்
பகுப்பு:இந்தியப் பெண் தடகள வீரர்கள்
கேரள திரைப்பட வர்த்தக சபை

**கேரள திரைப்பட வர்த்தக சபை** (*Kerala Film Chamber of Commerce*) என்பது இந்தியாவிலுள்ள கேரள மாநிலத்தில் மலையாள மொழித் திரைப்படத் துறைக்கான ஒரு வர்த்தக அமைப்பாகும்.  கேரளாவின் கொச்சியை தலைமையிடமாகக் கொண்டுள்ளது. திரைப்படத் தயாரிப்பாளர்கள், விநியோகசுத்தர்கள் மற்றும் திரையரங்கு உரிமையாளர்களைப் பிரதிநிதித்துவப்படுத்துகிறது. இந்த அமைப்பு வர்த்தகப் பிரச்சினைகளுக்கான ஓர் ஒருங்கிணைப்புத் தளமாகச் செயல்படுகிறது.  திரைப்படத் துறைக்குள் ஏற்படும் தகராறுகளுக்குத் தீர்வு காண்கிறது.  மேலும் திரைப்படத் துறையைப் பாதிக்கும் அம்சங்கள் குறித்து அரசாங்க நிறுவனங்களுடன் இணைந்து செயல்படுகிறது.

கேரள திரைப்பட வர்த்தக சபை அமைப்பு 1956-ஆம் ஆண்டில் நிறுவப்பட்டது.

2022-ஆம் ஆண்டில் பணியிடத்தில் நடைபெறும் அவதூறுகளைத் தடுக்கும் நோக்கில், மலையாளத் திரைப்படத் துறை முழுமைக்காகவும் இச்சபை ஓர் உள் புகார் குழுவை  அறிமுகப்படுத்தியது.

## மேற்கோள்கள்

## வெளி இணைப்புகள்

பகுப்பு:இந்தியாவில் உள்ள திரைப்பட அமைப்புகள்
மகரக்கொய்து

**மகரக்கொய்து** (*Makarakoythu*) என்பது மலையாள எழுத்தாளர் வைலோப்பிள்ளி சிறீதர மேனனின் புகழ்பெற்ற கவிதைத் தொகுப்புகளில் ஒன்றாகும். கேரளாவின் பண்பாடு பற்றிய எண்பது கவிதைகள் இத்தொகுப்பில் அடங்கியுள்ளன. 1980 ஆம் ஆண்டில் இத்தொகுப்பு வெளியிடப்பட்டது.

## உள்ளடக்கம்
இந்தத் தொகுப்பில் உள்ள பெரும்பாலான கவிதைகளின் பின்னணி திருச்சூர் மற்றும் அதன் சுற்றுப்புறப் பகுதிகளாகும். இந்தப் பகுதியைத் தேர்ந்தெடுத்ததற்கான காரணம், கவிஞரால் புத்தகத்தின் முன்னுரையில் விளக்கப்பட்டுள்ளது. ஏனெனில் அது அவர் வாழ்ந்த இடம் மட்டுமல்ல, அங்குள்ள மக்களை நேசிப்பது போலவே அந்த இடத்தையும் ஆசிரியர் நேசிக்கிறார். இந்தக் கவிதைகளில் கவிஞர் கேரள மக்களையும் இடங்களையும் விமர்சிக்கிறார்.

## விருது
மகரக்கொய்து நூலுக்கு கேரளாவில் இலக்கியத்திற்காக வழங்கப்படும் வயலார் விருது 1981 ஆம் ஆண்டு வழங்கப்பட்டுள்ளது.

## மேற்கோள்கள்

பகுப்பு:மலையாள இலக்கியம்
சிந்துவெளிப் பண்பாட்டுக் கண்டுபிடிப்பு நூற்றாண்டு நிறைவு பன்னாட்டுக் கருத்தரங்கு

**சிந்துவெளிப் பண்பாட்டுக் கண்டுபிடிப்பு நூற்றாண்டு நிறைவு பன்னாட்டுக் கருத்தரங்கு** (*International Conference Commemorating the Centenary Year of the announcement of the discovery of the Indus Valley Civilization*) என்பது 2025இல் ஜனவரி 5 முதல் 7 வரை எழும்பூர் அரசு அருங்காட்சியக கலையரங்கில் தமிழ்நாடு அரசு  தொல்லியல் துறையும் ரோஜா முத்தையா ஆராய்ச்சி நூலகத்தின் சிந்துவெளி ஆய்வு மையமும் இணைந்து நடத்திய ஒரு கருத்தரங்காகும் 
## நிகழ்வுகள்
இக்கருத்தரங்கில் உரையாற்றிய  தமிழக முதல்வர் மு.க.ஸ்டாலின் சிந்துவெளி நாகரிகத்தை வெளிப்படுத்திய சர் ஜான் மார்ஷலுக்கு சிலை அமைக்க அடிக்கல் நாட்டியதோடு  *சிந்துவெளி வரிவடிவங்களும் தமிழ்நாட்டுக் குறியீடுகளும்: ஒரு வடிவியல் ஆய்வு*  என்ற நூலை வெளியிட்டார் 

## அறிவிப்புகள்
தமிழக தொல்லியல் துறையுடன் இணைந்து சிந்துவெளிப் பண்பாடு குறித்த தொடர் ஆய்வுகளை மேற்கொள்வதற்காக  ரோஜா முத்தையா ஆராய்ச்சி நூலக சிந்துவெளி ஆய்வு மையத்தில் ஐராவதம் மகாதேவன் பெயரில் ஆய்விருக்கை அமைக்க ₹ 2 கோடி ஒதுக்கப்படும் எனவும் சிந்துவெளி எழுத்துகளை படிக்கும் வழிமுறையை உருவாக்கும் அறிஞர்கள் அல்லது அமைப்பிற்கு ஒரு மில்லியன் அமெரிக்க டாலர் பரிசு எனவும் தமிழின் பண்பாட்டு தொன்மையை  வெளிகொண்டு வர உழைக்கும் கல்வெட்டியல் நாணயவியல் அறிஞர்கள் இருவர்க்கு ஆண்டுதோறும் விருது வழங்கப்படும் எனவும் அறிவித்தார் தமிழக முதல்வர் 
## குறிப்பு

## மேற்கோள்கள்

## வெளி இணைப்புகள்
கருத்தரங்க இணையதளம்

(PDF வடிவிலும் உள்ளன)
* Discovery of Indus Civilization Centenary (கருத்தரங்க கட்டுரைத் தொகுப்பு)
* சிந்துவெளி வரிவடிவங்களும் தமிழ்நாட்டுக் குறியீடுகளும்
பகுப்பு:2025 நிகழ்வுகள்
கேரள தீயணைப்பு மற்றும் மீட்புப் பணிகள் அகாடமி

**கேரள தீயணைப்பு மற்றும் மீட்புப் பணிகள் அகாடமி** (*Kerala Fire and Rescue Services Academy*) இந்தியாவின் கேரள மாநிலத்திலுள்ள திருச்சூர் நகரத்தில் இருக்கும் இராமவர்மபுரத்தில் அமைந்துள்ளது. இந்த அகாடமி கேரள தீயணைப்பு மற்றும் மீட்பு சேவைகளுக்கான அதிகாரப்பூர்வ தீயணைப்பு பயிற்சி நிறுவனமாகும்.
## வரலாறு
முன்னதாக, கொச்சி துறைமுகத்தில்  உள்ள ஒரு நிறுவனம் கேரள தீயணைப்புத் துறைக்காக தீயணைப்பு வீரர்களுக்குப் பயிற்சி அளித்து வந்தது. 2007 ஆம் ஆண்டு சூன் மாதம் 4 ஆம் தேதி, அப்போதைய கேரள முதலமைச்சர் வி. எசு. அச்சுதானந்தன் புதிய அகாடமியைத் திறந்து வைத்தார். இந்த அகாடமி விய்யூரில் உள்ள மத்திய சிறைச்சாலைக்கு அருகில் எட்டு ஏக்கர் நிலப்பரப்பில் அமைந்துள்ளது. புதிய தீயணைப்பு வீரர்களுக்கான பயிற்சி 2007 ஆம் ஆண்டு அக்டோபர் 22 ஆம் தேதி தொடங்கப்பட்டது. 225 தீயணைப்பு வீரர்-ஓட்டுநர்-மற்றும்-பம்ப் ஆபரேட்டர்களைக் கொண்ட முதல் குழு 2013 ஆம் ஆண்டு சூலை 4 ஆம் தேதி பயிற்சியை முடித்து வெளியேறியது,

## வழங்கப்படும் படிப்புகள்
கேரள தீயணைப்பு மற்றும் மீட்புப் பணிகள் அகாடமி தீயணைப்பு மற்றும் மீட்பு அதிகாரி, தீயணைப்பு மற்றும் மீட்பு அதிகாரி (ஓட்டுநர்) ஆகியோருக்கான அடிப்படைப் பயிற்சிகளையும், மூத்த தீயணைப்பு மற்றும் மீட்பு அதிகாரி, மூத்த தீயணைப்பு மற்றும் மீட்பு அதிகாரி (இயந்திரவியல்) மற்றும் உதவி நிலைய அதிகாரி ஆகியோருக்கான பணிநேரைப் பயிற்சிகளையும் வழங்குகிறது. மேலும், இங்கு   செய்முறைப் பயிற்சிகளும் வழங்கப்படுகின்றன. இதன் விடுதியில் 350 பயிற்சியாளர்களுக்குப் பயிற்சி அளித்துத் தங்கவைக்கும் வசதி உள்ளது. பயிற்சி நோக்கங்களுக்காக அகாடமியில் ஒலிம்பிக் தரத்திலான நீச்சல் குளம் ஒன்றும் உள்ளது.

## மேற்கோள்கள்


பகுப்பு:கேரளத்தில் கல்வி
பகுப்பு:திருச்சூரில் உள்ள அமைப்புகள்
கே. மாதவ மேனன்

**கே. மாதவ மேனன்** (*K. Madhava Menon*) இந்தியாவின் கேரள மாநிலத்தைச் சேர்ந்த ஓர் ஓவியர் ஆவார். 1911 ஆம் ஆண்டு சூன் மாதம் 20 ஆம் தேதியன்று இவர் பிறந்தார். திருச்சூர் மாவட்டத்தில் உள்ள கொடுங்கல்லூரில் பிறந்த மேனன், சென்னை பிரம்மஞான சபையில் பயிற்சி பெற்றார். சாந்திநிகேதனில் புகழ்பெற்ற ஓவியர்களான நந்தாலால் போசு மற்றும் அபனிந்திரநாத் தாகூர் ஆகியோரிடமும் பயிற்சி பெற்றிருந்தார். இவரது ஓவியங்கள் பெரும்பாலும் நீர் வண்ணத்தைப் பயன்படுத்திக் வரையப்பட்டவையாகும். மேலும் இவை அவற்றின் இயல்பான கூறுகளுக்காகப் பிரத்யேகமாக அறியப்பட்டன. மாதவ மேனன் பெரும்பாலும் நினைவிலிருந்து ஓவியம் வரைகிறார். பறவைகளுடனான தனது உறவிற்காகவும் இவர் அறியப்படுகிறார்.

2016-ஆம் ஆண்டு நடைபெற்ற ஓர் ஏலத்தில், 'இலகிரி சேகரிப்பு: இந்திய மற்றும் இமயமலைக் கலை, பழங்கால மற்றும் நவீன' என்ற பிரிவின் கீழ், இவரது ஓவியம் கிறிசுட்டி' நிறுவனத்தால் விற்பனை செய்யப்பட்டது.

மாதவ மேனன் 1984 ஆம் ஆண்டு பிப்ரவரி 4 ஆம் தேதி கொடுங்கல்லூரில் காலமானார். 
## மேற்கோள்கள்


பகுப்பு:1911 பிறப்புகள்
பகுப்பு:1984 இறப்புகள்
பகுப்பு:திருச்சூர் மாவட்ட மக்கள்
பகுப்பு:இந்திய ஓவியர்கள்
பகேறி சட்டமன்றத் தொகுதி

**பகேறி சட்டமன்றத் தொகுதி** *(Baheri Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. பகேறி, பிலிபித் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
இலியோ தடேயசு

**இலியோ தடேயசு** (*Leo Thaddeus*) இந்தியாவின் கேரள மாநிலத்தைச் சேர்ந்த ஒரு திரைப்பட இயக்குநர் ஆவார். 1971 ஆம் ஆண்டு ஆகத்து மாதம் 15 ஆம் தேதியன்று இவர் பிறந்தார்.

## தொழில்
இலியோ தடேயசு பச்சமரத்தணலில் (2008), பையன்சு (2011), ஒரு சினிமாக்காரன் (2017), உலோனப்பந்தே மாமோதீசா  (2019) மற்றும் பந்திரண்டு (2022) ஆகிய படங்களுக்காக அறியப்படுகிறார். திரைப்படத் துறையில் இவர் 20 ஆண்டுகளாகப் பணியாற்றி வருகிறார். மேலும், பல்வேறு மொழிகளில் ஐந்துக்கும் மேற்பட்ட முழு நீளத் திரைப்படங்கள், ஏழு குறும்படங்கள் மற்றும் பத்து ஆவணப்படங்களை எழுதி இயக்கியுள்ளார்.

## மேற்கோள்கள்

## வெளி இணைப்புகள்
* 

பகுப்பு:திருச்சூர் மாவட்ட மக்கள்
பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1971 பிறப்புகள்
கலாமண்டலம் ராம சாக்கியர்

**கலாமண்டலம் ராம சாக்கியர்** (*Kalamandalam Rama Chakyar*) இந்தியாவின் கேரள மாநிலத்தைச் சேர்ந்த கூடியாட்டக் கலைஞர் ஆவார். கலாமண்டலம் ராமன் சாக்யார் என்ற பெயராலும் இவர் அறியப்படுகிறார். 

## வாழ்க்கைக் குறிப்பு
கலாமண்டலம் ராம சாக்கியர் 1950 ஆம் ஆண்டு, திருச்சூர் மாவட்டத்தில் உள்ள பைங்குளம் கிராமத்தில், கொய்ப்பா சாக்கியர் மடம் கௌட்டி இல்லோதம்மா மற்றும் அம்மன்னூர் பரமேசுவர சாக்கியர் ஆகியோருக்கு மகனாகப் பிறந்தார். இவரது தந்தையும் கூடியாட்டக் கலையில் அறிஞராக இருந்தார். தனது பன்னிரண்டாவது வயதில், இவர் தனது தாய்மாமன் பைங்குளம் ராம சாக்கியரிடம் கூடியாட்டம் கற்கத் தொடங்கினார். 1965 ஆம் ஆண்டில் இவரது மாமா கேரள கலாமண்டலத்தில் சேர்ந்தபோது, இவரும் கேரள கலாமண்டலத்திலேயே கூடியாட்டம் கற்கத் தொடர்ந்தார். பின்னர், இவர் கேரள கலாமண்டலத்தின் கூடியாட்டத் துறையின் தலைவரானார். தற்போது இவர் கேரள கலாமண்டலத்தில் வருகை தரும் பேராசிரியராகப் பணியாற்றுகிறார்.

## விருதுகள்
*2013: கேரள அரசின் நிருதநாட்டிய விருது. 
*2008: கேரள சங்கீத நாடக அகாடமி விருது. 
*குரு கலமண்டலம் ராம சாக்கியரை அடிப்படையாகக் கொண்டு கூடியாட்டக் கலைஞர்கள் குழு ஒரு விரிவான ஆவணப் படத்தைத் தயாரித்து வருகின்றனர்.

## மேற்கோள்கள்

## வெளி இணைப்புகள்
* Performing Arts: In conversation with Kalamandalam Rama Chakyar

பகுப்பு:திருச்சூர் மாவட்ட மக்கள்
பகுப்பு:கேரளக் கலைகள்
பகுப்பு:இந்திய நடனங்கள்
பகுப்பு:இந்திய நடனக் கலைஞர்கள்
அதாவுர் ரகுமான்

**அதாவுர் ரகுமான்** *(Ataurrehman)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார். சமாஜ்வாதி கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  பகேறி சட்டமன்றத் தொகுதியில் போட்டியிட்டு வென்றார். இத்தொகுதியானது பரேலி மாவட்டத்தில் அமைந்துள்ளது. 

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பகேறி சட்டமன்றத் தொகுதியில் சமாஜ்வாதி கட்சியின் வேட்பாளராக போட்டியிட்ட அதாவுர் ரகுமான் 124145 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சியின் வேட்பாளரான சத்ரா பால் சிங்கை விட 3355 வாக்குகள் அதிகம் பெற்று வெற்றிபெற்றார். 

## தேர்தல் முடிவுகள்
### 2022

## மேற்கோள்கள்

பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
பகுப்பு:வாழும் மக்கள்
பகுப்பு:1968 பிறப்புகள்
புரோமின்(I) புளோரோசல்போனேட்டு

**புரோமின்(I) புளோரோசல்போனேட்டு** (*Bromine(I) fluorosulfonate*) என்பது BrSO3F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரின், கந்தகம், புரோமின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன. இது புளோரோசல்போனேட்டுகள் குழுவைச் சேர்ந்த புரோமினின் ஓர் ஒற்றை இணைதிறன் சேர்மமாகும்.

## தயாரிப்பு
இதேபோல், மற்ற ஆலசனோபுளோரோசல்போனேட்டுகள் போலவே, புரோமின் பெராக்சிடைசல்பியூரைல் டைபுளோரைடுடன் வினைபுரியும்போது இந்தச் சேர்மம் உருவாகிறது.

::Br2 + S2O6F2 -> 2BrSO3F

புரோமின்(III) புளோரோசல்போனேட்டைக் குறைக்கும்போது புரோமின்(I) புளோரோசல்போனேட்டும் கிடைக்கிறது:

::Br(SO3F)3 + Br2 -> 3BrSO3F

## வேதிப் பண்புகள்
புரோமோ(I) புளோரோசல்போனேட்டு கருஞ்சிவப்பு நிறமுடைய, பாகுத்தன்மை கொண்ட, நீராற்பகுப்பிற்கு உணர்திறன் கொண்ட ஒரு திரவமாகும். இது நீருடன் தீவிரமாக வினைபுரிகிறது. குளிர்விக்கும்போது, ​​கண்ணாடி போன்ற திட நிலைக்கு உறைகிறது.

50 °செல்சியசு வெப்பநிலைக்கு மேற்பட்ட வெப்பநிலைகளில், புரோமோ(I) புளோரோசல்போனேட்டு சேர்மமானது அயோடின்(I) புளோரோசல்போனேட்டுடன் வினைபுரிந்து டைபுரோமோ அயோடோபுளோரோசல்போனேட்டை உருவாக்குகிறது.:

::2BrSO3F + ISO3F -> IBr2(SO3F)3

## மேற்கோள்கள்

பகுப்பு:புளோரின் சேர்மங்கள்
பகுப்பு:புரோமின் சேர்மங்கள்
பகுப்பு:புளோரோசல்போனேட்டு எசுத்தர்கள்
பகுப்பு:கந்தகச் சேர்மங்கள்
பேராவூர் ஊராட்சி, நாகப்பட்டினம்

#வழிமாற்று பேராவூர் ஊராட்சி, மயிலாடுதுறை
மிர்கஞ்ச் சட்டமன்றத் தொகுதி

**மிர்கஞ்ச் சட்டமன்றத் தொகுதி** *(Mirganj Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கோபால்கஞ்ச் மாவட்டத்தில் அமைந்துள்ளது. மிர்கஞ்ச், கோபால்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## மேற்கோள்கள்

பகுப்பு:பீகாரின் சட்டமன்றத் தொகுதிகள்
இராமச்சந்திர யாதவ்

**இராமச்சந்திர யாதவ்** (*Ram Chandra Yadav*) என்பவர் இந்திய அரசியல்வாதியும் உத்தரப் பிரதேச சட்டமன்ற உறுப்பினரும் ஆவார். இவர் அயோத்தி மாவட்டத்தினைச் சேர்ந்தவர். 1984 ஆம் ஆண்டு அயோத்தியில் உள்ள ஆர். சி. இடைநிலைக் கல்லூரியில் கல்வி பயின்றுள்ளார். பாரதிய ஜனதா கட்சியினைச் சார்ந்த இவர், 2022ஆம் ஆண்டு உத்தரப் பிரதேச சட்டமன்றத்திற்கு நடைபெற்ற தேர்தலில் உருடௌலி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் இதே தொகுதியிலிருந்து 2012, 2017ஆம் ஆண்டுகளில் நடைபெற்ற தேர்தல்களிலும் போட்டியிட்டு சட்டமன்ற உறுப்பினராகப் பணியாற்றியுள்ளார்.

## தேர்தல் செயல்பாடு
### 2022

## மேற்கோள்கள்

பகுப்பு:உத்தரப் பிரதேச சட்டமன்ற உறுப்பினர்கள்
பகுப்பு:1968 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
மாகறல் ஏரி

**மாகறல் ஏரி** *(Magaral Lake)* என்பது,  காஞ்சிபுரம் மாவட்டம் மாகறல் எனும் கிராமத்தில் இயற்கையாக உருவான நீர்த்தடமாகும்.

## அமைவிடம்
இந்த ஏரியானது, மாகரல், சித்தலப்பாக்கம், பூனைதாங்கல், அரசாணிப்பாளையம் ஆகிய கிராமங்களின் நடுவில் அமைந்துள்ளது. இதன் புவியியல் ஆயத்தொலைவுகள் அட்சரேகை: 12° 42'12.2” N; 12° 42'12.3” N; 12° 42'12.1” N மற்றும் தீர்க்கரேகை: 079° 44’34.0” E; 079° 44’34.0” E; 079° 44’26.8” E. பொதுவாக மாகரல் ஏரி என்று அழைக்கப்படும் இது, ஒரு பாதுகாக்கப்பட்ட பகுதி அல்ல, மேலும் இந்த நீர்த்தடம் பொதுப்பணித்துறையின் சென்னை மண்டலத்தின் அதிகார வரம்பிற்கு உட்பட்டது.

## தளத்தின் பண்புகள்
புவியிடங்காட்டியின் (GPS) ஆயத்தொலைவுகளின் அடிப்படையில், மாகறல் ஏரியின் பரப்பளவு, சுமார் 105 எக்டேர் (259.461 ஏக்கர்) என மதிப்பிடப்பட்டுள்ளது, மேலும் இந்த ஈரநிலம், பருவகால இடைப்பட்ட ஏரி என்ற துணைப்பிரிவில் உள்ள இயற்கை (உள்நாட்டு) வகையைச் சேர்ந்தது. இரண்டாம் நிலைத் தகவல்களின் அடிப்படையில், இந்த நீர்த்தடத்தின்  சராசரி ஆழம் 1 மீட்டர் (3.281 அடி) ஆகும். இந்த ஏரி கடல் மட்டத்திலிருந்து 67 முதல் 69 மீட்டர் வரை உள்ளதாக அறியப்பட்டுள்ளது. 

## நீர் நிலவரங்கள்
இந்த ஏரியின் முக்கிய நீர் ஆதாரம் மழைப்பொழிவு, சுற்றியுள்ள நீர்ப்பிடிப்புப் பகுதியிலிருந்து வழிந்து வரும் நீர் மற்றும் செய்யாறு ஆற்றிலிருந்து வரும் நேரடி நீர்வரத்து ஆகும். இந்த ஏரியில் உள்ள நீர் பெரும்பாலும் இடைப்பட்ட தன்மையுடையது எனவும், இந்த ஏரியில் இருந்து செல்லும் நீர், சுற்றியுள்ள வேளாண் நிலங்களுக்கு ஒரு முக்கிய ஆதாரமாக உள்ளதாகவும், மேலும் இந்த நீர் அப்பகுதியின்  நிலத்தடி நீரை உயர்த்த  உதவுவதாகவும் கருதப்படுகிறது. இந்த ஏரியில் அடர்ந்த நீர் வாழ்த் தாவரங்களால் மூடப்பட்டிருப்பதால், நீரையும் மண்ணையும் சேகரிக்க முடியவில்லை எனவும், இந்த ஏரிக்கு செய்யாறு ஆற்றிலிருந்து நீர் வருவதால், இதில் நன்னீர் உள்ளது, ஆனால் நீர்நிலையை அணுக முடியாததால் ஏரியில் உள்ள நீர் மதிப்பிடப்படவில்லை என கூறப்படுகிறது. இந்த ஏரியில் மிதக்கும், நீரில் மூழ்கிய மற்றும் நீரில் இருந்து வெளிவரும் தாவரங்களால் மூடப்பட்டிருந்ததால், இது ஊட்டச்சத்து செறிந்ததாக (Eutrophic) காணப்பவதாகவும், அப்பகுதியை சுற்றியுள்ள கிராமங்களிலிருந்து வரும் வீட்டுக் கழிவுநீர்கள் இந்த ஏரியில் கலப்பதாகவும் கூறப்படுகிறது.

## மேற்கோள்கள்

பகுப்பு:காஞ்சிபுரம் மாவட்ட ஏரிகள்
பகுப்பு:இந்தியாவில் உள்ள நீர்த்தடங்கள்
அமிர்தபூர் சட்டமன்றத் தொகுதி

**அமிர்தபூர் சட்டமன்றத் தொகுதி** (*Amritpur Assembly constituency*) என்பது இந்தியாவின் உத்தரப் பிரதேசத்தின் பரூகாபாத் மாவட்டத்தில் உள்ள அமிர்தபூர் நகரத்தை உள்ளடக்கிய உத்தரப் பிரதேச சட்டமன்றத்தின் ஒரு தொகுதியாகும்.

பரூக்காபாது மக்களவைத் தொகுதியில் உள்ள ஐந்து சட்டமன்றத் தொகுதிகளில் அமிர்தபூர் ஒன்றாகும். 2008 முதல், இந்த சட்டமன்றத் தொகுதி 403 தொகுதிகளில் 193ஆவது தொகுதியாக உள்ளது.

## சட்டப்பேரவை உறுப்பினர்கள்

## தேர்தல் முடிவுகள்
### 2022

### 2017

## மேற்கோள்கள்

## வெளியிணைப்புகள்
* 

பகுப்பு:உத்தரப் பிரதேச சட்டமன்றத் தொகுதிகள்
அயோடின்(I) புளோரோசல்போனேட்டு

**அயோடின்(I) புளோரோசல்போனேட்டு** (*Iodine(I) fluorosulfonate*) என்பது ISO3F என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அயோடின், கந்தகம், புரோமின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன. இது புளோரோசல்போனேட்டுகள் குழுவைச் சேர்ந்த அயோடினின் ஓர் ஒற்றை இணைதிறன் சேர்மமாகும்.

## தயாரிப்பு
மற்ற ஆலோபுளோரோசல்போனேட்டுகளைப் போலவே, அயோடின்(I) புளோரோசல்போனேட்டையும் அயோடின் மற்றும் பெராக்சிடைசல்பியூரைல் டைபுளோரைடிலிருந்து தயாரிக்கலாம்:
::I2 + S2O6F2 -> 2ISO3F}}

## வேதிப் பண்புகள்
85 °செல்சியசு வெப்பநிலையில் அயோடினுடன் ஏற்படும் வினை, அயோடின்(I) ஃபுளோரோசல்பேட்டை டிரை அயோடின் புளோரோசல்போனேட்டாக மாற்றும்.

::I2 + ISO3F -> I3SO3F
 
கார்பன் டெட்ராகுளோரைடில் கரைக்கும்போது, ​​அயோடின் மோனோகுளோரைடு, பெராக்சிடைசல்பியூரைல் டைபுளோரைடு மற்றும் பாசுச்சீன் ஆகியவை உருவாகின்றன:

::2ISO3F + CCl4 -> 2ICl + S2O6F2 + COCl2 

இருப்பினும், இவ்வினையில் பாசுச்சீனுக்குப் பதிலாக கார்பன் டை ஆக்சைடும் உற்பத்தி செய்யப்படலாம்:

::4ISO3F + CCl4 -> 4 ICl + 2 S2O6F2 + CO2

## இயற்பியல் பண்புகள்
அயோடின்(I) புளோரோசல்போனேட்டு சேர்மம் கருப்பு நிறப் படிகங்களாக உருவாகிறது.

## மேற்கோள்கள்

பகுப்பு:அயோடின் சேர்மங்கள்
பகுப்பு:புளோரோசல்போனேட்டு எசுத்தர்கள்
மலாக்கோப்டெரோன்

**மலாக்கோப்டெரான்** (*Malacopteron*) என்பது பெல்லோர்னிடே குடும்பத்தைச் சேர்ந்த குருவி வரிசைப் பறவைகளின் ஒரு பேரினம் ஆகும்.

## சிற்றினங்கள்
இந்த பேரினத்தில் பின்வரும் சிற்றினங்கள் உள்ளன.

## மேற்கோள்கள்

*Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *Handbook of the Birds of the World*, Vol. 12. Picathartes to Tits and Chickadees. Lynx Edicions, Barcelona.

பகுப்பு:பறவைப் பேரினங்கள்
வீரேந்திர நாத் மிசுரா

**வீரேந்திர நாத் மிசுரா** (*Virendra Nath Misra*) (9 சனவரி 1935-31 அக்டோபர் 2015) என்பவர் ஓர் இந்தியத் தொல்லியல் நிபுணர் ஆவார். இவர் புனே பல்கலைக்கழகத்தில் பட்டம் பெற்றார். சிந்து சமவெளி நாகரிகம் குறித்த ஆராய்ச்சிக்காக இவர் குறிப்பிடப்படுகிறார்.

## வாழ்க்கை மற்றும் தொழில்
உத்தரப்பிரதேசத்தின் பரூகாபாத் மாவட்டத்தில் உள்ள கண்டௌலியில் உள்ள நிசுகங்கா ஆற்றின் கரையில் உள்ள ஒரு சிறிய கிராமத்தில் மிசுரா பிறந்தார். இலக்னோ பல்கலைக்கழகத்தில் தனது ஆரம்பக் கல்வியை முடித்த பிறகு, புனேவின் டெக்கான் கல்லூரியில் சேர்ந்தார். வரலாற்றுக்கு முந்தைய, முன் வரலாற்று மற்றும் இனவியல் ஆகியவற்றில் இவர் மேற்கொண்ட ஆராய்ச்சிக்காக அறியப்படுகிறார். பல தசாப்தங்களாக நீடித்த தொழிலில், மிசுரா வடக்கு இராசத்தான், மேற்கு மத்தியப் பிரதேசம் மற்றும் மகாராட்டிராவில் தனது ஆய்விற்காகவும் நினைவுகூரப்படுகிறார். பீம்பேட்கா (உலக பாரம்பரியத் தளம்) மற்றும் பாலத்தல் போன்ற முக்கியமான தொல்பொருள் தளங்களை இவர் அகழ்வாராய்ச்சி செய்தார். மிசுரா தனது 80வது வயதில் 31 அக்டோபர் 2015 அன்று புனேவில் காலமானார்.

## மேற்கோள்கள்

## வெளியிணைப்புகள்
* Biography/CV at infinity.foundation.com

பகுப்பு:1935 பிறப்புகள்
பகுப்பு:2015 இறப்புகள்
பகுப்பு:இந்தியத் தொல்லியலாளர்கள்
பி. தேவதாசு

**பி. தேவதாசு** (*P. Devadas*-1923-18 திசம்பர் 2015) என்பவர் இந்தியாவைச் சேர்ந்த ஒரு அமெச்சூர் வானியலாளர் ஆவார்.

## பணி
அரச வானியல் சங்கத்தின் உறுப்பினரும், இங்கிலாந்து வானியல் சங்கம், இந்திய வானியல் சங்கம், இந்திய கிரக சங்கம் ஆகியவற்றின் உறுப்பினருமான தேவதாசு, தமிழ்நாடு வானியல் சங்கத்தின் தலைவராகவும் பணியாற்றியுள்ளார். தமிழ்நாடு அறிவியல் மற்றும் தொழில்நுட்ப மையத்திற்கு வருகை தரும் பள்ளி மற்றும் கல்லூரி மாணவர்களுக்கு கோள்கள் அவதானிப்பு மற்றும் நடைமுறை வானியல் மற்றும் வானியற்பியல் ஆகியவற்றை கற்பித்து வந்துள்ளார். இங்கு இவர் பல சொற்பொழிவுகளை ஆற்றியுள்ளார்.

அறிவியலை பிரபலப்படுத்தியதற்காக தமிழ்நாடு மாநில விருதைப் பெற்ற தேவதாசு வானியல் தொலைநோக்கிகளை தயாரித்து, இந்தியாவில் தொலைநோக்கிகள் உற்பத்தி செய்வதற்காக சென்னையில் ஒரு பொறியியல் நிறுவனத்தை நிறுவினார். ஆராய்ச்சி நிறுவனங்கள், பல்கலைக்கழகத் துறைகள், கல்லூரிகள், பள்ளிகள், அறிவியல் ஆர்வலர்களுக்கு இந்த கருவிகள் வழங்கப்படுகின்றன.

## இறப்பு
தேவதாசு தனது 92 வயதில் கிண்டியில் உள்ள தனது வீட்டில் 18 திசம்பர் 2015 அன்று காலமானார்.

## மேற்கோள்கள்

பகுப்பு:1920 பிறப்புகள்
பகுப்பு:2015 இறப்புகள்
பகுப்பு:இந்திய வானியலாளர்கள்
உல்வே

**உல்வே** (*Ulwe*), இந்தியாவின் மகாராட்டிரம் மாநிலத்தின் ராய்கட் மாவட்டம், பன்வேல் தாலுகாவில் அமைந்த நவி மும்பை நகரத்தின் புறநகர் பகுதியாகும். இது பன்வேல் மாநகராட்சி அருகே அமைந்துள்ளது. உல்வே பகுதியை *மகாராட்டிரா மாநில நகர்புறம் மற்றும் தொழில்மேம்பாட்டு வாரியம்* நிர்வகிக்கிறது. நவி மும்பைக்கு தெற்கே 8.8 கிலோமீட்டர் தொலைவில் உள்ள உல்வே புறநகரத்தில் அமைந்த நவி மும்பை பன்னாட்டு வானூர்தி நிலையம் டிசம்பர், 2025 முதல் செயல்படுகிறது.உல்வே பகுதியில் கால்பந்தாட்டம், இறகுப்பந்தாட்டம்,  ஹாக்கி, நீச்சல் குளம் மற்றும் உள்ளரங்க விளையாட்டு வளாகங்கள் அமைந்துள்ளது.

## உல்வே துறைமுகம்
பன்வேல் கடற்கரை பகுதியிலிருந்து 6 மைல் தொலைவில் உல்வே துறைமுகம் அமைந்துள்ளது.

## மேற்கோள்கள்

பகுப்பு:ராய்கட் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:மும்பை
சதுர்வேதி பிருதுதாகா

**சதுர்வேதி பிருதுதாகா** (கி. பி. 830-கி. பி. 890) என்பவர் இந்திய கணிதவியலாளர் ஆவார். இவர் சமன்பாடுகளைத் தீர்ப்பதற்கான தனது பணிக்காக நன்கு அறியப்பட்டவர். பிரம்மகுப்தரின் படைப்புகள் குறித்து முக்கியமான வர்ணனையை ஒன்றையும் இவர் எழுதினா

## மேற்கோள்கள்

## மூலம்
* 
* 

பகுப்பு:இந்தியக் கணிதவியலாளர்கள்
ஐசோகிரினிடே

**ஐசோகிரினிடே** (*Isocrinidae*) என்பது ஐசோகிரிநிடா வரிசையில் உள்ள நான்கு கிரினாய்டுகளின் குடும்பங்களில் ஒன்றாகும்.

## வகைப்பாட்டியல்
குடும்பம் **ஐசோகிரினிடே**

* துணைக்குடும்பம்  **ஐசோகிரினினே** கிசுலன், 1924
** பேரினம்† *சாரியோகிரினசு* கெசு, 1972
**  பேரினம் கிப்பிடோகிரினசு சிம்சு, 1988
** பேரினம் ஐசோகிரினசு வான் மேயர், 1836
***  துணைப்பேரினம்¶ ஐசோகிரினசு (*கெலாடோகிரினசு*) (அகாசிசு, 1836)
** பேரினம் *பெர்செவாலிகிரினசு* கிளிகுசின், 1977
** பேரினம் *ரெமண்டிகிரினசு* கிளிகுசின், 1982 
** பேரினம் *தைரோலெக்ரின்சு* கிளிகுசின், 1982 
* துணைக்குடும்பம் **மெட்டாகினினே** கிளிகுசின், 1977
** பேரினம் இயோமெட்டாகிரினசு பொளமில்லெர் & காச்ட்சிகீ, 1996 
** பேரினம் *மெட்டாகிரினசு* பி. எ. கார்பெண்டெர், 1884
** பேரினம் *சாராகிரினசு* எ. எச். கிளர்க், 1923

## மேற்கோள்கள்

பகுப்பு:முட்தோலிகள்
சாசில் இசுலாம் அன்சாரி

**சாசில் இசுலாம் அன்சாரி** *(Shazil Islam Ansari)* ஒரு இந்திய அரசியல்வாதி மற்றும் இந்தியாவின் உத்தரபிரதேசத்தின் பதினாறாவது சட்டமன்ற உறுப்பினராக இருந்தார். இவர் உத்தரபிரதேசத்தின் போசீபுரா சட்டமன்றத் தொகுதியின் சட்டமன்ற உறுப்பினர்  மற்றும் இத்தேகாத்-இ-மில்லத் கவுன்சில் அரசியல் கட்சியின் உறுப்பினராக உள்ளார்.

## ஆரம்பகால வாழ்க்கை மற்றும் கல்வி
சாசில் இசுலாம் அன்சாரி உத்தரபிரதேசத்தில் இசுலாம் சபீர் அன்சாரிக்கு பிறந்தார். உத்தரகண்ட் மாநிலத்தின் இராணிகேட்டில் உள்ள ஜி. டி. பிர்லா நினைவு பள்ளியில் 1995 ஆம் ஆண்டு பள்ளிப்படிப்பை முடித்தார். 

மகாத்மா ஜோதிபா பூலே ரோகில்கந்து பல்கலைக்கழகதத்தில்  இளங்கலை பட்டம் பெற்றுள்ளார்.

## அரசியல் வாழ்க்கை
சாசில் இசுலாம் அன்சாரி மூன்று முறை சட்டமன்ற உறுப்பினராக  இருந்துள்ளார். இவர் போசீபுரா சட்டமன்றத் தொகுதியின் சட்டமன்ற உறுப்பினராவார் மற்றும் இத்தேகாத்-இ-மில்லத் கவுன்சில் அரசியல் கட்சியின் உறுப்பினராக உள்ளார்.

2017 உத்தரப்பிரதேச சட்டப்பேரவைத் தேர்தலில் பாரதிய ஜனதா கட்சி பகோரன் லால் மௌரியாவிடம் தோல்வியடைந்தார். அவர் 2022 ஆம் ஆண்டு உத்தரப்பிரதேச தேர்தலில் போசீபுரா சட்டமன்றத் தொகுதியில் வெற்றி பெற்றார்.

## தேர்தல் முடிவுகள்
### 2022

## மேலும் காண்க
* உத்தரப்பிரதேச சட்டப்பேரவை

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
கோனசு விர்கோ

**கோனசு விர்கோ** (*Conus virgo*) என்பது கடல் நத்தை சிற்றினமாகும். இது *கோனிடே* குடும்பத்தின் கடல் வயிற்றுக்காலிகளில், கூம்பு நத்தைகள் மற்றும் அவற்றின் கூட்டாளிகள் ஆகும்.

இந்த நத்தைகள் இரைகௌவல் வழக்கத்தினையும் நச்சினையும் கொண்டவை. இவை மனிதர்களை குத்திக்கொள்ளும் திறன் கொண்டவை. எனவே உயிருடன் இருக்கும் *கோ. விர்கோ*வை கவனமாக கையாள வேண்டும் அல்லது தொடக்கூடது.

## வகைகள்
* *கோனசு விர்கோ* ஆல்பா பலோவ்சுகி, 1795: *கோனசு விர்கோ* லின்னேயஸின் ஒத்தபெயர், லின்னேயசு, 1758
* *கோனசு விர்கோ* வார் பேசியாட்டா மென்கே, 1828: *கோனசு லிவிடசு* கவாசின் ஒத்த பெயர் புருகுயேர், 1792

## விளக்கம்
*கோனசு விர்கோ* ஓட்டின் அளவு 50 மிமீ முதல் 151 மிமீ வரை மாறுபடும். திடமான ஓட்டின் தோள்பட்டை கோணத்திற்கு கீழே வட்டமானது. உச்சி தட்டையாக குவிந்துள்ளது. ஓடு முழுவதும் கோடுகள் காணப்படும் இவை அடிப்பகுதியில் மிகவும் தெளிவாக உள்ளது. ஓட்டின் நிறம் வெளிர் மஞ்சள் பழுப்பு நிறத்தில் உள்ளது. அடிப்பகுதியில் ஊதா நிறத்தில் உள்ளது.

## பரவல்
இந்த கடல் சிற்றினம், செங்கடல் மற்றும் வெப்பமண்டல இந்தோ-மேற்கு பசிபிக் பகுதி, தன்சானியா, மடகாசுகர், அல்டாப்ரா, சாகோஸ், மசுகரீன் தீவு, இந்தியா, பிலிப்பீன்சு, ஆத்திரேலியா (வட ஆள்புலம், குயின்ஸ்லாந்து, மேற்கு ஆத்திரேலியா) ஆகியவற்றில் காணப்படுகின்றன.

## மேற்கோள்கள்

*  Linnaeus, C. (1758). Systema Naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata. Laurentius Salvius: Holmiae. ii, 824 pp 
* Reeve, L.A. 1843. *Monograph of the genus Conus*. pls 1–39 in Reeve, L.A. (ed.). Conchologica Iconica. London : L. Reeve & Co. Vol. 1.
* Demond, J. 1957. *Micronesian reef associated gastropods*. Pacific Science 11(3): 275–341, fig. 2, pl. 1
* Cotton, B.C. 1964. *Molluscs of Arnhem Land. Records of the American-Australian Scientific Expedition to Arnhem Land* 4 (Zoology): 9–43
* Wilson, B.R. & Gillett, K. 1971. *Australian Shells: illustrating and describing 600 species of marine gastropods found in Australian waters.* Sydney : Reed Books 168 pp. [
* Salvat, B. & Rives, C. 1975. *Coquillages de Polynésie*. Tahiti : Papéete Les editions du pacifique, pp.&nbsp;1–391.
* Cernohorsky, W.O. 1978. *Tropical Pacific Marine Shells*. Sydney : Pacific Publications 352 pp., 68 pls.
* Wilson, B. 1994. *Australian Marine Shells. Prosobranch Gastropods.* Kallaroo, WA : Odyssey Publishing Vol. 2 370 pp. 
* Röckel, D., Korn, W. & Kohn, A.J. 1995. *Manual of the Living Conidae. Volume 1: Indo-Pacific Region*. Wiesbaden : Hemmen 517 pp.
* Higo, S., Callomon, P. & Goto, Y. 1999. *Catalogue and Bibliography of the Marine Shell-bearing Mollusca of Japan*. Japan : Elle Scientific Publications 749 pp.
* 


File:Conus virgo 1.jpg|*கோனசு விர்கோ* லின்னேயஸ், க., 1758 
File:Conus virgo 2.jpg|*கோனசு விர்கோ* லின்னேயஸ், க., 1758 
File:Conus virgo 3.jpg|*கோனசு விர்கோ* லின்னேயஸ், க., 1758 
File:Conus virgo 4.jpg|*கோனசு விர்கோ* லின்னேயஸ், க, 1758 


## வெளியிணைப்புகள்
* The ''Conus'' Biodiversity website
* Cone Shells – Knights of the Sea

பகுப்பு:கூம்பு நத்தை
கோகிடா

**கோகிடா** (*Gogiida*) என்பது ஆரம்பகால முட்தோலி வரிசையாகும். இது ஆரம்பகால முதல் மத்திய கேம்ப்ரியன் படிவுகள் வரை அறியப்படுகிறது.

## மேற்கோள்கள்

பகுப்பு:முட்தோலிகள்
உயிர்த்தெழுந்த உயிரலகு

[thumb|[சுராசிக் காலம்|சுராசிக் அம்மோனைட் உள் அச்சு ஒரு கிரீத்தேசியக் கால வண்டலில் மீண்டும் படியெடுக்கப்பட்டது (மற்றும் சலித்து விட்டது). இதனால் ஒரு உயிர்த்தெழுந்த உயிரலகு அல்லது மறுவேலை செய்யப்பட்டது தோன்றலாகிறது. ரெமனி; பரிங்டன் கடற்பாசி சரளை, இங்கிலாந்து .]]**உயிர்த்தெழுந்த உயிரலகு** (*Zombie taxon*) என்பது தொல்லுயிரியலில் உயிர்த்தெழுந்த விளைவு என்று அழைக்கப்படுகிறது. இது வண்டல்களிலிருந்து கழுவப்பட்டு மில்லியன் கணக்கான ஆண்டுகளுக்கு முந்தைய பாறைகள் மற்றும்/அல்லது வண்டல்களில் மீண்டும் படிந்த ஒரு புதைபடிவத்தைக் குறிக்கிறது. இந்தப் புதைபடிவத்தின் வயது கணக்கீட்டின் விளக்கத்தில் உள்ள அடிப்படைத் தவறு இதன் பெயருக்கு வழிவகுக்கிறது. அசல் உயிரினம் நீண்ட காலத்திற்கு முன்னர் இறந்திருந்தாலும் கண்டுபிடிக்கப்பட்ட புதைபடிவம் ஏதோ ஒரு கட்டத்தில் நகரும் (அல்லது "நடை") நிலையில் இருந்துள்ளது. இது நிகழும்போது, புதைபடிவம் "மறுவேலை செய்யப்பட்ட புதைபடிவம்" என்று விவரிக்கப்படுகிறது.

## மேலும் காண்க
* அற்றுவிட்ட இனம்
* வாழும் தொல்லுயிர் எச்சம்

## மேலும் படிக்க
* ஆர்ச்சிபால்ட், ஜே. டேவிட். (1996). டைனோசர் அழிவு மற்றும் ஒரு சகாப்தத்தின் முடிவு. கொலம்பியா பல்கலைக்கழக அச்சகம், 672-684. , இவர் ஜாம்பி விளைவு மற்றும் ஜாம்பி வரிவிதிப்பு/டாக்ஸா ஆகிய சொற்களை வரையறுத்தார்.
* வெய்ஷாம்பல், டேவிட் பி. மற்றும் பலர் (2004). *தி டைனோசரியா* . கலிபோர்னியா பல்கலைக்கழக அச்சகம். ஐஎஸ்பிஎன்&nbsp; .
* அபிகெய்ல் லேன் மற்றும் பலர். " பழைய பன்முகத்தன்மைகளை மதிப்பிடுதல்: வரிவிதிப்பு மற்றும் பைலோஜெனடிக் முறைகளின் சோதனை ".

## மேற்கோள்கள்

பகுப்பு:தொகுதிமரபியல்
போசீபுரா சட்டமன்றத் தொகுதி

**போசீபுரா சட்டமன்றத் தொகுதி** *(Bhojipura Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. போசீபுரா, பரேலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பரந்தூர் ஏரி

**பரந்தூர் ஏரி** *(Parandur Lake)* என்பது தமிழ்நாட்டின் காஞ்சிபுரம் மாவட்டம், வாலாஜாபாத் வட்டம், வாலாஜாபாத் ஊராட்சி ஒன்றியத்தில் உள்ள பரந்தூர் ஊராட்சியில் அமைந்துள்ளது.

## அமைவிடம்
பொதுவாக பரந்தூர் ஏரி என்று அழைக்கப்படும் இது,
பரந்தூர், கொட்டவாக்கம், பட்டுப்பட்டூர், மதுராபரந்தூர், வரதாபுரம், சாமந்திபுரம், மணியாச்சி, நாகப்பட்டு, மேட்டுப் பரந்தூர் ஆகிய கிராமங்கள் இந்த சதுப்பு நிலத்தைச் சுற்றியுள்ளன. இந்த ஏரியின் புவியியல் ஒருங்கிணைப்புகள் அட்சரேகை: 12° 56'13.6” N; 12° 56'24.5” N மற்றும் தீர்க்கரேகை: 079° 44’11.6” E; 079° 44’10.5” E ஆகும். பாதுகாக்கப்பட்ட பகுதி அல்லாத இந்த ஏரி, தமிழ்நாடு பொதுப்பணித்துறையின் சென்னை மண்டலத்தின் அதிகார வரம்பிற்கு உட்பட்டது.

## தளத்தின் பண்புகள்
புவியிடங்காட்டியின் (GPS) ஆயத்தொலைவுகளின் அடிப்படையில், மாகறல் ஏரியின் பரப்பளவு, சுமார் 201 எக்டேர் (496.68182 ஏக்கர்) என மதிப்பிடப்பட்டுள்ளது, மேலும் இந்த ஈரநிலம், 'குளம்' என்ற துணைப்பிரிவில் உள்ள மனிதனால் உருவாக்கப்பட்ட (உள்நாட்டு) வகையைச் சேர்ந்தது என குறிப்பிடப்படுகிறது.

## நீர் நிலவரங்கள்
இந்த ஏரியின் முக்கிய நீர் ஆதாரம் மழைப்பொழிவு, சுற்றியுள்ள நீர்ப்பிடிப்புப் பகுதியிலிருந்து வழிந்து வரும்  நீர்வரத்து ஆகும். மேலும் பாலாறு ஆற்று அமைப்பின் ஒரு பகுதியாக உள்ள இது, ஏரியில் உள்ள நீர் பெரும்பாலும் இடைவிட்டு வரும் தன்மையுடையது.

இந்த ஏரியில் இருந்து வரும் நீர், சுற்றியுள்ள வேளாண்  நிலங்களுக்கு ஒரு முக்கிய ஆதாரமாக அமைவதோடு, அப்பகுதியின்  நிலத்தடி நீரை உயர்த்தவும் உதவுகிறது, மேலும் அதன் உபரி நீர் ஆற்றில் கலக்கிறது. இந்த ஏரி நீரின்  அமிலக்  காரத்தன்மை (pH) 7.3 வரை  கொண்டதாகக் காணப்பட்டது என பதிவு செய்யப்பட்டுள்ளது. மாதிரி எடுக்கப்பட்ட நேரத்தில், ஏரியில் உள்ள நன்னீரின் உப்புத்தன்மை 0.174 பிபிடி (ppt) எனப் பதிவு செய்யப்பட்டது. *(0.174 ppt என்றால் ஒரு லிட்டர் (அல்லது கிலோகிராம்) தண்ணீரில் 0.174 கிராம் உப்பு மட்டுமே உள்ளது, அதாவது இது மிகக் குறைந்த அளவு.)*

இந்த ஏரியில் மிதக்கும், நீரில் மூழ்கிய மற்றும் நீரில் இருந்து வெளிவரும் நீர் வாழ்த் தாவரங்கள்மிகக் குறைவாகக் காணப்பட்டதால், இந்த ஏரி ஊட்டச்சத்து குறைந்த  தன்மையுடன் இருப்பது கண்டறியப்பட்டது. மேலும் இந்த ஏரியை சுற்றியுள்ள கிராமங்களில் இருந்து வரும் வீட்டுக் கழிவுநீர்கள் ஏரியில் கலப்பதாக கூறப்பட்டுள்ளது. 

### பயன்பாடுகள்
வேளாண்மை 80 விழுக்காடு, குடியிருப்புகள் (கிராமப்புறம்) 10 விழுக்காடு மற்றும் தொழிற்சாலைகள் 10 விழுக்காடு.

## இவற்றையும் காண்க
* பரந்தூர்
* பரந்தூர் ஊராட்சி

## வெளியிணைப்பு
* [பரந்தூர் ஏரியின் மதகு, கால்வாய்கள் சீரமைக்க விவசாயிகள் கோரிக்கை. [தினமணி] - அக்டோபர் 23, 2016.]

## மேற்கோள்கள்

பகுப்பு:காஞ்சிபுரம் மாவட்ட ஏரிகள்
பகுப்பு:இந்தியாவில் உள்ள நீர்த்தடங்கள்
குளோரின் புளோரோசல்பேட்டு

**குளோரின் புளோரோசல்பேட்டு** (*Chlorine fluorosulfate*) என்பது ClFO3S. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரின், கந்தகம், புளோரின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன. இது புளோரோசல்போனேட்டுகள் குழுவைச் சேர்ந்த குளோரினின் ஓர் ஒற்றை இணைதிறன் சேர்மமாகும்.

## தயாரிப்பு
குறைந்த வெப்பநிலையில் கந்தக டிரையாக்சைடுடன் குளோரின் மோனோபுளோரைடைச் சேர்த்து வினைபுரியச் செய்வதன் மூலம் குளோரின் புளோரோசல்பேட்டைத் தயாரிக்கலாம்:

::SO3 + ClF -> ClOSO2F

குளோரின் புளோரோசல்பேட்டு சேர்மத்தை, சல்ஃபோனைல் புளோரைடு பெராக்சைடுடன் குளோரினைச் சேர்த்து 125 °செல்சியசு வெப்பநிலையில் உயர் அழுத்தத்தில் வினைபுரியச் செய்வதன் மூலமும் தயாரிக்கலாம்.

::Cl2 + S2O6F2 -> 2ClOSO2F

## இயற்பியல் பண்புகள்
குளோரின் புளோரோசல்பேட்டு சேர்மம் அதிக வினைத்திறன் கொண்டதாகும். இது தண்ணீருடன் தீவிரமாக வினைபுரிந்து ஒரு வெளிர் மஞ்சள் நிற திரவத்தை உருவாக்குகிறது. அறை வெப்பநிலைக்குச் சூடுபடுத்தப்படும்போது சிதைவடைந்து, சிவப்பு நிறமாக மாறுகிறது.

## வேதிப் பண்புகள்
குளோரின் முப்புளோரைடு ஆக்சைடு, குளோரின் புளோரோசல்பேட்டுடன் வினைபுரிகிறது:
::ClOF3 + 2ClOSO2F → S2O5F2 + FClO2 + 2ClF

இந்த வினையானது SO2F2-சேர்மத்தையும் உருவாக்குகிறது.

குளோரின் புளோரோசல்பேட்டு சேர்மம் நைட்ரோனியம் பெர்குளோரேட்டுடன் வினைபுரிந்து குளோரின் பெர்குளோரேட்டை உருவாக்குகிறது:

:: 2ClOSO2F + NO2ClO4 -> ClClO4 + NO2SO3F

## பயன்கள்
இந்தச் சேர்மம் குளோரினேற்றம் செய்யும் காரணியாகவும், புளோரோசல்பேற்றம் செய்யும் காரணியாகவும், ஆக்சிசனேற்றியாகவும் பயன்படுத்தப்படுகிறது.

## மேலும் காண்க
*புரோமின்(I) புளோரோசல்போனேட்டு
*அயோடின்(I) புளோரோசல்போனேட்டு

## மேற்கோள்கள்

பகுப்பு:குளோரின்(I) சேர்மங்கள்
பகுப்பு:புளோரோசல்போனேட்டு எசுத்தர்கள்
பகுப்பு:ஐப்போகுளோரைட்டுகள்
பகுப்பு:ஆக்சிசனேற்றிகள்
பகுப்பு:கனிம வேதியியல் குளோரின் சேர்மங்கள்
பகுப்பு:குளோரின் சேர்மங்கள்
பகுப்பு:கந்தகச் சேர்மங்கள்
பகுப்பு:புளோரின் சேர்மங்கள்
மாஞ்சோலை (மட்டக்களப்பு)

**மாஞ்சோலை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று மேற்கு பிரதேச செயலாளர் பிரிவில் அமைந்துள்ளது. இது ஓட்டமாவடிக்குக் கிழக்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
கே. சங்கர வாரியர்

**கலாமண்டலம் சங்கர வாரியர்** (*Kalamandalam Sankara Warrier*) என்பவர் கேரளத்தைச் சேர்ந்த ஒரு மத்தள இசைக் கலைஞர் ஆவார். இவர்  கதகளி நடன நாடகத்திற்காக மத்தளத்தை வாசிப்பதில் நிபுணத்துவம் பெற்றவர். 

## தனிப்பட்ட வாழ்க்கை
சங்கர வாரியர், மலபார் பிராந்தியத்தின் கண்ணூர் மாவட்டத்தில் உள்ள தில்லங்கேரி என்ற சிற்றூரில், கிருஷ்ண வாரியர் மற்றும் மாதவி வாரசியர் இணையருக்கு மகனாக 1952 சூன் 1 ஆம் தேதி பிறந்தார். கொச்சிக்கு அருகிலுள்ள ஏலூரில் தன் மனைவி வல்சலா எஸ் வாரியருடன் வசித்து வருகிறார். அங்கு இவர் எப்.ஏ.டி கதகளி பள்ளியில் 18 ஆண்டுகள் மத்தள ஆசிரியராகப் பணியாற்றினார். இந்த இணையருக்கு இரண்டு மகன்கள் உள்ளனர்.

## தொழில்
சங்கர வாரியர் தனது 15 வயதில் கலாமண்டலத்தில் சேர்ந்தார். அங்கு கலாமண்டலம் அப்புக்குட்டி பொதுவாள் மற்றும் கலாமண்டலம் நாராயணன் நம்பீசன் போன்ற ஆசான்களிடம் மத்தளம் வாசிப்பில் பயிற்சி பெற்றார். நான்கு ஆண்டுகள் படிப்புக்குப் பிறகு, வாரியர் கலாமண்டலத்தில் முதல் தர மத்தள ஆசிரியராக சேர்ந்தார். 1981 ஆம் ஆண்டில், எப்.ஏ.சி.டி (திருவிதாங்கூர் உரங்கள் மற்றும் வேதியியல் நிறுவனம்) வாரியரை அதன் கதகளி பள்ளியில் மத்தள ஆசிரியராக பணியில் சேர அழைத்தது. வாரியர் அந்தக் கதகளி பள்ளியில் 18 ஆண்டுகள் பணியாற்றினார். 2005 இல் ஓய்வு பெற்றார். இவர் பாரம்பரிய குழும பஞ்சவாத்தியத்தில் மத்தள வாத்தியக் கலைஞராகவும் இருந்துள்ளார்.

## புத்தகங்கள்
சங்கர வாரியர் தனது கல்வி நிறுவனத்தின் உதவியுடன்  *"மத்தளம் என்னும் மங்களவாத்தியம்"* என்ற புத்தகத்தை எழுதி 2003 ஆம் ஆண்டு வெளியிடப்பட்டார்.

## மேலும் காண்க

* மத்தளம்
* கதகளி
* கலாமண்டலம் அப்புக்குட்டி பொதுவாள்

## மேற்கோள்கள்

## வெளி இணைப்புகள்
* 
* http://www.narthaki.com/info/profiles/profil59.html
* https://archive.today/20130128220230/http://www.mathrubhumi.com/online/malayalam/news/story/1406368/2012-01-22/kerala
* http://www.janmabhumidaily.com/jnb/?p=56051 

;வலையொளி இணைப்புகள்
* 
* 
* 
* 
* 
* 

பகுப்பு:கண்ணூர் மாவட்ட மக்கள்
பகுப்பு:மத்தளக் கலைஞர்கள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
புளோரின் புளோரோசல்பேட்டு

**புளோரின் புளோரோசல்பேட்டு** (*Fluorine fluorosulfate*) என்பது  F2O3S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரின், கந்தகம், புரோமின், ஆக்சிசன் ஆகிய தனிமங்கள் இச்சேர்மத்தின் உட்கூறுகளாக உள்ளன.

## தயாரிப்பு
கந்தக மூவாக்சைடுடன் புளோரினைச் சேர்த்து 200 °செல்சியசு வெப்பநிலையில் வினைபுரியச் செய்வதன் மூலம் புளோரின் புளோரோசல்பேட்டைத் தயாரிக்கலாம்.

::SO3 + F → FOSO2F

மேலும், பெராக்சிடைசல்பியூரைல் டைபுளோரைடுடன் புளோரினை வினைபுரியச் செய்தாலும் புளோரின் புளோரோசல்பேட்டு உருவாகும்.

## இயற்பியல் பண்புகள்
புளோரின் புளோரோசல்பேட்டு சேர்மம் ஒரு வலிமையான ஆக்சிசனேற்றியாகும். வெடிக்கும் தன்மையுடையதாகவும் உள்ளது.

200 °செல்சியசு வெப்பநிலையில், இந்தச் சேர்மம் வெடிப்பு இல்லாமல் சிதைவடைகிறது.

## வேதிப் பண்புகள்
புளோரின் புளோரோசல்பேட்டு சேர்மம் காரங்களுடன் வினைபுரிந்து, புளோரோசல்போனேட்டு  எதிர்மின் அயனி, புளோரைடு அயனி, நீர் மற்றும் ஆக்சிசன் ஆகியவற்றை உருவாக்குகிறது.

::FSO3F + 2 H- -> SO3F- + F- + H2O + 1/2O2

பொட்டாசியம் அயோடைடுடன் வினைபுரிந்து பொட்டாசியம் புளோரோசல்போனேட்டு, பொட்டாசியம் புளோரைடு மற்றும் அயோடின் ஆகியவற்றை உருவாக்குகிறது.

::FSO3F + 2 KI -> KSO3F + KF + I2 

புளோரின் புளோரோசல்பேட்டானது SSF2, SeF4, AsF3, மற்றும் MoF5 ஆகியவற்றுடனும், மேலும் SF4, Br2, மற்றும் I2 ஆகியவற்றுடனும் வினைபுரிகிறது. இந்த அனைத்து சேர்மங்களும் 80–298 கெல்வின் வெப்பநிலையில் வெப்பத்தை வெளிவிட்டு, சில சமயங்களில் வெடிப்புடன் வினைபுரிகின்றன.

## மேலும் காண்க
*புரோமின்(I) புளோரோசல்போனேட்டு
*குளோரின் புளோரோசல்பேட்டு
*அயோடின்(I) புளோரோசல்போனேட்டு

## மேற்கோள்கள்

பகுப்பு:ஆக்சிசனேற்றிகள்
பகுப்பு:புளோரோசல்போனேட்டு எசுத்தர்கள்
பகுப்பு:ஐப்போபுளோரைட்டுகள்
பகுப்பு:புளோரின் சேர்மங்கள்
பகுப்பு:கந்தகச் சேர்மங்கள்
அக்பர்பூர் சட்டமன்றத் தொகுதி

**அக்பர்பூர் சட்டமன்றத் தொகுதி** (*Akbarpur Assembly constituency*), என்பது இந்திய மாநிலமான உத்தரப் பிரதேசத்தின் சட்டமன்ற 403 தொகுதிகளில் ஒன்று. இது அம்பேத்கர் நகர் மாவட்டத்தில் அமைந்துள்ளது. அம்பேத்கர் நகர் மக்களவைத் தொகுதியின் ஐந்து சட்டமன்றத் தொகுதிகளில் இதுவும் ஒன்றாகும். அக்பர்பூர் சட்டமன்றத் தொகுதி 1955ஆம் ஆண்டில் "இறுதி ஆணை டி. சி (1953-1955)இன் மூலம் உருவாக்கப்பட்டது. இந்த தொகுதியின் தற்போதைய மற்றும் வரிசை எண் 281 என்பது கடைசியாக "நாடாளுமன்ற மற்றும் சட்டமன்ற தொகுதிகளின் எல்லை நிர்ணய ஆணை, 2008"இல் வரையறுக்கப்பட்டது.

## பகுதிகள்
அக்பர்பூர் சட்டமன்றத் தொகுதி அக்பர்பூர், சிக்கந்தர்பூர், இராம்பூர் சாகர்வி மற்றும் அக்பர்பூர் எம். பி. பகுதிகளை உள்ளடக்கியது.

## சட்டப்பேரவை உறுப்பினர்கள்

## தேர்தல் முடிவுகள்

### 2022

### 2017

## மேற்கோள்கள்

## மேலும் காண்க

* அம்பேத்கர் நகர் மாவட்டம்
* அம்பேத்கர் நகர் மக்களவைத் தொகுதி
* உத்தரப்பிரதேச அரசு
* உத்தரப்பிரதேசம்
* உத்தரப்பிரதேச சட்டப்பேரவை

## வெளியிணைப்புகள்
* 

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:அம்பேத்கர் நகர் மாவட்டம்
வில்லியநல்லூர் ஊராட்சி

**வில்லியநல்லூர் ஊராட்சி** (*Villiyanallur Gram Panchayat*), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, மயிலாடுதுறை சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும்.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

## மேற்கோள்கள்


பகுப்பு:மயிலாடுதுறை மாவட்ட ஊராட்சிகள்
சுதேசுவரி முதுகசன்

**சுதேசுவரி முதுகசன்** (பிறப்பு: 1985); (மலாய்; ஆங்கிலம்: *Sutheaswari Mudukasan*) என்பவர் மலேசியாவைச் சேர்ந்த இறகுப்பந்தாட்ட வீரர் ஆவார். 2005 தென்கிழக்கு ஆசிய விளையாட்டுப் போட்டிகளில் வெண்கலப் பதக்கம் வென்ற மலேசிய தேசிய மகளிர் அணியில் இவர் இடம் பெற்றிருந்தார்.

தற்போது இவர் ஆத்திரேலியா, விக்டோரியா, மெல்பேர்ண் நகரில் வசித்து வருகிறார். அத்துடன் அங்குள்ள இறகுப்பந்தாட்ட கழகத்தில் பயிற்றுநராகவும் பணியாற்றி வருகிறார். 

## தென்கிழக்காசியப் போட்டிகள்
1985-ஆம் ஆண்டு பினாங்கில் பிறந்த இவர்; கோலாலம்பூர், டெய்லர் பன்னாட்டு பள்ளியில் *(Taylor's International School Kuala Lumpur)* தன் மேல்கல்வியைத் தொடர்ந்தார். சிறுவயதில் இருந்தே இறகுப்பந்தாட்டத் துறையில் ஆர்வம் கொண்டிருந்தார். 

2005-ஆம் ஆன்டு உலக இறகுப்பந்தாட்ட வெற்றிவாகைப் போட்டியில் *([[:en:2005 World Badminton Championships|2005 World Badminton Championships]])* பெண்கள் ஒற்றையர் பிரிவில் மலேசியாவைப் பிரதிநிதித்தார். முதல் சுற்றில் தெரிவு பெற்று; இரண்டாவது சுற்றில் சிங்கப்பூரின் லி லியிடம் *([[:en:Li Li (badminton)|Li Li]])* தோல்வி கண்டார்.

## மேலும் காண்க
* தீனா முரளிதரன்
* கிசோனா செல்வதுரை
* லீ சாங் வேய்

## மேற்கோள்

## வெளி இணைப்புகள்
* http://www.tournamentsoftware.com/find.aspx?a=8&oid=209B123F-AA87-41A2-BC3E-CB57133E64CC&q=50153

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசிய விளையாட்டு வீரர்கள்
பகுப்பு:தமிழ்ப் பெண் விளையாட்டு வீரர்கள்
பகுப்பு:மலேசியத் தமிழ்ப் பெண்கள்
பகுப்பு:பினாங்கு
பகுப்பு:மலேசிய இறகுப்பந்தாட்ட வீரர்கள்
நாராயண் பிரசாத் சௌத்ரி

**நாராயண் பிரசாத் சௌத்ரி** (*Narayan Prasad Chaudhary*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக இவர் அரசியலில் ஈடுபட்டார். மத்தியப் பிரதேச மாநிலத்திலுள்ள பாட்டன் சட்டமன்றத் தொகுதியைப் பிரதிநிதித்துவப்படுத்தினார். 1968 முதல் 1980 ஆம் ஆண்டு வரை தொடர்ச்சியாக மாநிலங்களவை உறுப்பினராகவும் பணியாற்றினார். ஜபல்பூர் மாநகராட்சியின் நகரத் தந்தையாகவும் நாராயண் பிரசாத் சௌத்ரி  பணியாற்றினார். 

## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச அரசியல்வாதிகள்
டி. கே. முரளி

**டி. கே. முரளி** 14வது கேரள சட்டமன்றத்தின் உறுப்பினராவார். இவர் வாமனபுரம் தொகுதியை பிரதிநிதித்துவம் செய்கிறார் மற்றும் இந்திய கம்யூனிஸ்டு கட்சி (மார்க்சிஸ்ட்)க்கு  சேர்ந்தவர். இவர் அரசியலுக்கு நுழைந்தது இந்திய மாணவர்கள் கூட்டமைப்பின் மூலம். திருவனந்தபுரம் மாவட்டத்தில் CPI(M)-வின் முன்னணி தலைவர்களில் ஒருவராக அவர் வலம் வந்தார். இவர் மாவட்ட குழு உறுப்பினரும் अखில இந்திய சட்டஞர் சங்கத்தின் மாநில கவுன்சில் உறுப்பினரும் ஆவார். His entry to politics was through ederation of India]] (SFI). He became one of the prominent leaders of CPI(M) in Thiruvananthapuram district. He is the district committee member and state council member of All India Lawyers Union.
**மேற்கொள்கள்**
மகேந்திர சிங் யாதவ்

**மகேந்திர சிங் யாதவ்** (**'Mahendra Singh Yadav**') இந்தியாவைச் சேர்ந்த ஓர் அரசியல்வாதியாவார். 1969 ஆம் ஆண்டில் இவர் பிறந்தார். பாரதிய சனதா கட்சியின் உறுப்பினராக அரசியலில் ஈடுபட்டார். மத்தியப் பிரதேச மாநிலத்திலுள்ள கோலரசு சட்டமன்றத் தொகுதியைப் பிரதிநிதித்துவப்படுத்தினார்.

## ஆரம்பகால வாழ்க்கை
யாதவ் மத்தியப் பிரதேசத்தின் சிவ்புரி மாவட்டத்தில் உள்ள கோலராசைச் சேர்ந்தவர். இவர் இராச்குமாரி யாதவ் என்பவரை மணந்தார். இவர்களுக்கு லோகேந்திர யாதவ் மற்றும் ஜெய் யாதவ் என்ற இரண்டு மகன்களும், நேகா யாதவ் மற்றும் மேகா யாதவ் என்ற இரண்டு மகள்களும் உள்ளனர். இவரின் தந்தை இராம் சிங் யாதவ் ஒரு விவசாயி மற்றும் முன்னாள் சட்டமன்ற உறுப்பினர் ஆவார். இவர் 1988-ஆம் ஆண்டில் சிவ்புரியில் உள்ள ஐ.டி.பி.பி. பொதுப்பள்ளியில் தனது 12-ஆம் வகுப்பை முடித்து, மத்திய இடைநிலைக் கல்வி வாரியத்தால் நடத்தப்பட்ட தேர்வில் தேர்ச்சி பெற்றார்.

## தொழில்
சோதிராதித்ய சிந்தியாவுடன் சேர்ந்து பாரதிய சனதா கட்சியில் இணைந்தார். after he shifted to Bharatiya Janata Party தனது தந்தை இராம் சிங் யாதவின் மறைவுக்குப் பிறகு  முதன்முதலில் 2018 ஆம் ஆண்டு நடைபெற்ற இடைத்தேர்தலில் தேர்ந்தெடுக்கப்பட்டார். பாரதிய சனதா கட்சியின் சார்பில் கோலாரசு சட்டமன்றத் தொகுதியில் போட்டியிட்டு, 2023 மத்தியப் பிரதேச சட்டமன்றத் தேர்தலில் வெற்றி பெற்று,  அந்தத் தொகுதியைத் தக்கவைத்துக் கொண்டார்.

## மேலும் காண்க
மத்தியப் பிரதேச சட்டப் பேரவை

## மேற்கோள்கள்

## வெளி இணைப்புகள்
*Facebook  
*https://twitter.com/Mahendrakhatora?t=Y6LpPcMIrFev9ukO4OFIWA&s=09 on Twitter

பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
இருபீனைல் செலீனைடு

**இருபீனைல் செலீனைடு** (*Diphenyl selenide*) என்பது C12H10Se  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம செலீனியம் சேர்மமான இது வெளிர் மஞ்சள் நிறத்தில் பிசுபிசுப்பான திரவமாகக் காணப்படுகிறது. இரு பீனைல் ஈதர், இருபீனைல் சல்பைடு மற்றும் இருபீனைல்தெலூரைடு ஆகிய தொடர் சேர்மங்களில் இதுவும் ஒன்றாகும். பீனைல்டையசோனியம்  குளோரைடை சோடியம் பாலிசெலீனைடுடன் சேர்த்து வினைபுரியச் செய்வதன் மூலம் இருபீனைல் செலீனைடைத் தயாரிக்கலாம்.  

## தேர்ந்தெடுக்கப்பட்ட வினைகள்
இராச திராவகத்துடன் சேர்த்து ஆக்சிசனேற்றம் செய்யும்போது இருபீனைல்செலீனியம் இருகுளோரைடு ((C6H5)2SeCl2) கிடைக்கிறது. ஐதரசன் பெராக்சைடுடன் சேர்த்து ஆக்சிசனேற்றம் செய்யும்போது, ​​இருபீனைல்செலீனாக்சைடு ((C6H5)2SeO) உருவாகிறது.

## மேற்கோள்கள்

பகுப்பு:வளையச் சேர்மங்கள்
பகுப்பு:கரிமசெலீனியம் சேர்மங்கள்
எத்தில்பாசுபோனோசெலீனோயிக்கு டைகுளோரைடு

**எத்தில்பாசுபோனோசெலீனோயிக்கு டைகுளோரைடு** (*Ethylphosphonoselenoic dichloride*)
என்பது C2H5Cl2PSe  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம பாசுபரசு  சேர்மமான இது செலீனியத்தைக் கொண்ட கரிம பாசுபரசு சேர்மமாகக் கருதப்படுகிறது. செலீனிய ஒப்புமை வி வரிசை நரம்பு முகவர் என்றும் வகைப்படுத்தப்படுகிறது. இச்சேர்மம் செலீனோபாசு வகை சேர்மங்களை தயாரிக்க உதவும் முன்னோடிச் சேர்மமாக வகைப்படுத்தப்படுகிறது.
  
## மேற்கோள்கள்

பகுப்பு:கரிமபாசுபரசு சேர்மங்கள்
பகுப்பு:கரிமசெலீனியம் சேர்மங்கள்
மலைத்தேனீ

**மலைத்தேனீக்கள்** (***Apis dorsata)***, தெற்கு மற்றும் தென்கிழக்கு ஆசியாவைச் சேர்ந்தவை. பொதுவாக 17-20 மிமீ நீளம் கொண்ட இவை, பெரும்பாலும் மரக்கிளைகள், குன்றுகள் மற்றும் கட்டிடங்களின் அடிப்பகுதி போன்ற இடங்களில் கூடு கட்டும். இவை தங்களது ஆக்ரோஷமான பாதுகாப்பு உத்திகளுக்கும் தொந்தரவு ஏற்படும்போது நடந்துகொள்ளும் கொடூரமான நடத்தைக்கும் பெயர் பெற்றவை. பூர்வீக மக்கள் இந்த இனத்தை பாரம்பரியமாக தேன் மற்றும் தேன்மெழுகுக்கு ஆதாரமாக பயன்படுத்துவர். இது தேன் வேட்டை என்று அழைக்கப்படும் ஒரு நடைமுறையாகும்.

## விளக்கம்

### கூடுகள்
thumb|மலைத்தேனீயின் கூடு: கூட்டின் அடிப்பகுதியில் பல அறுகோண செல்கள் உள்ளன
மலைத்தேனீக்கள் மற்ற தேனீக்களிலிருந்து அவற்றின் கூடுகளின் வடிவமைப்பின் அடிப்படையில் வேறுபடுகின்றன. இவற்றின் கூடுகள் 1 மீட்டர் வரையும் அடையக்கூடும். கூட்டுக்குள் உள்ள ஒவ்வொரு செல்லும் அறுகோண வடிவத்தில் இருக்கும். மலைத்தேனீக்கள் அவற்றின் தேனை கூட்டின் மேல் மூலையில் சேமித்து வைக்கின்றன. அதே அளவு மற்றும் வகை செல்கள் குடம்பிகளை (லார்வாக்களை)  வளர்க்கப் பயன்படுத்தப்படுகின்றன. திறந்தவெளி மற்றும் நகர்ப்புற கட்டிடங்கள் அல்லது நீட்ட மரங்கள் போன்ற உயரமான இடங்களில் கூடுகள் கட்டப்படுகின்றன. இந்த தேனீக்கள் பாதுகாப்புக் காரணங்களுக்காக பழைய அல்லது பலவீனமான கட்டிடங்களில் அரிதாகவே கூடுகளை உருவாக்குகின்றன.  மலைத்தேனீக்கள்  ஒரு கூடு கட்டும் இடத்தில் பெருந்திறள்களை தோற்றுவிக்க முடியும். சில நேரங்களில் ஒரு மரத்திலேயே 200 காலனிகள் வரை இருக்கலாம்.

ஒவ்வொரு காலனியிலும் 100,000 தேனீக்கள் வரை இருக்கக்கூடும்.

## பரவலாக்கம் மற்றும் வாழ்விடம்
மலைத்தேனீக்கள் இந்திய துணைக்கண்டத்தில்லிருந்து தென்கிழக்காசியா வரை காணப்படுகின்றன. இவை சீனா, மலேசியா, இந்தோனேசியா, இந்தியா, பாகிஸ்தான் மற்றும் இலங்கை போன்ற நாடுகளில் பரவலாக காணப்படுகின்றன. முன்பு இவற்றை பெருமளவில் கொண்டிருந்த பிலிப்பைன்ஸ், காடழிப்புகளாலாலும் தேனீக்கள் மீதான மக்களின் "மனப்பான்மைளின்" காரணமாகவும் எண்ணிக்கையில் தற்போது ஒப்பீட்டளவில் அரிதாக மாறிவிட்டது. மலைத்தேனீக்கள் பெரும்பாலும் அடர்ந்த காடுகள் மற்றும் உயரமான மரங்களில் வாழ்ந்தாலும் நகர்ப்புற கட்டிடங்களிலும் கூடுகளை உருவாக்குகின்றன.

பகுப்பு:தேனீக்கள்
நவாப்கஞ்ச் சட்டமன்றத் தொகுதி

**நவாப்கஞ்ச் சட்டமன்றத் தொகுதி** *(Nawabganj Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. நவாப்கஞ்ச், பரேலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
கழனிவாசல் ஊராட்சி

**கழனிவாசல் ஊராட்சி** (*Kazhanivasal* *Gram Panchayat*), தமிழ்நாட்டின் மயிலாடுதுறை மாவட்டத்தில் உள்ள குத்தாலம் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும்.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

## மேற்கோள்கள்


பகுப்பு:மயிலாடுதுறை மாவட்ட ஊராட்சிகள்
எம். பி. ஆர்யா

**எம். பி. ஆர்யா** *(M. P. Arya)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில் நவாப்கஞ்ச் சட்டமன்றத் தொகுதியில் போட்டியிட்டு வென்றார். இத்தொகுதியானது பரேலி மாவட்டத்தில் அமைந்துள்ளது. 

## ஆரம்பகால வாழ்க்கை மற்றும் கல்வி
ஆர்யா உத்தரபிரதேசத்தின் பரேலி மாவட்டத்தில் உள்ள நவாப்கஞ்சைச் சேர்ந்தவர். இவர் டோரி லாலின் மகன் ஆவார். கான்பூரில் உள்ள கணேசு சங்கர் வித்யார்த்தி நினைவு மருத்துவக் கல்லூரி 1985 ஆம் ஆண்டில் மருத்துவம் முடித்தார்.

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் நவாப்கஞ்ச் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட ஆர்யா 111113 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் பகவத் சரணை விட 9237 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்

பகுப்பு:வாழும் மக்கள்
பகுப்பு:1958 பிறப்புகள்